16 tegn på at du er i et forhold med din hest - Ridehesten.com
16 tegn på at du er i et forhold med din hest
16-08-2016 14:46, af Ann-Sofie Skovlund Eriksen
Vi hestefolk er måske ikke altid rationelt tænkende, når det kommer til vores heste - og vi ved det godt. Eller måske gør vi ikke? Uanset hvad er vi nok ligeglade
Har du nogensinde tænkt på, om du måske kunne være i et forhold med din hest? Hvem får måske flest kys om dagen - din kæreste eller din hests bløde mule? Læs med her og se tegnene på, at du måske er i et forhold med din hest:
Din telefon er proppet med billeder af din hest!
…det er din Facebookprofil også.
I ligner hianden. Måske har I begge lyst hår/man? Eller krøller? Måske er det blot personligheden, men jo længere I er et makkerpar, desto mere kommer I nok også til at ligne hinanden.
Din hest er det sidste du tænker på, inden du går i seng
…og det første du tænker på, når du står op.
I deler hårprodukter (psstt… vi har hørt, at flere af jer siger, jeres hår gror hurtigere af det).
Du har ondt af dine “singlevenner” - også kendt som folk uden heste...
En god ridetur kan gøre dit humør bedre i flere dage!
…Men hvis din hest har en off-dag, går verden nærmest under.
Du kysser din hest mere end din partner. Findes der noget bedre end et fugtigt mulekys med flot fremvisning af tænder og smagen af hestegodbidder?
Du bruger mere tid på at købe “tøj” til din hest end til dig selv.
Du har planlagt en fantastisk fødselsdag for din hest; tonsvis af gulerødder, børstning til den helt store guldmedalje og massere af flag på boksen.
Du lader din hest få den sidste bid af din frokost (altså det æble du snuppede fra spanden, fordi du glemte at spise hjemmefra).
Du melder dig syg på job, fordi din hest skal have et rutinebesøg af dyrlægen… Vaccination, tandraspning, ormekur - you name it!
Du fortæller konstant din hest, hvor fantastisk den er
…og alle dine andre hemmeligheder.
Farvel til OL-hesten Giorgione
22-01-2012 14:01, af Nina Marie Villadsen
Den tidligere OL-hest, dr. Wilfried Bechtolsheimers Grand Prix-hest Giorgione, måtte desværre aflives efter et kolikanfald - kort før sin 31-års fødselsdag